CELEX: 62006FO0082
Language: lv
Date: 2007-12-14 00:00:00
Title: Civildienesta tiesas (pirmā palāta) rīkojums 2007. gada 14.decembrī. # Tineke Duyster pret Eiropas Kopienu Komisiju. # Civildienesta lietas - Ierēdņi - Congé parental - Date de début du congé parental - Litispendance - Acīmredzama nepieņemamība. # Lieta F-82/06.

CIVILDIENESTA TIESAS RĪKOJUMS (pirmā palāta)
      2007. gada 14. decembrī
      Lieta F‑82/06
      Tineke Duyster
      pret
      Eiropas Kopienu Komisiju
      Civildienests – Ierēdņi – Bērna kopšanas atvaļinājums – Bērna kopšanas atvaļinājuma sākuma datums – Lis pendens – Acīmredzama nepieņemamība
      Priekšmets Prasība, kas celta saskaņā ar EKL 236. pantu un EAEKL 152. pantu un ar ko Duyster lūdz atcelt Komisijas 2006. gada 11. maija lēmumu, ar kuru ir noraidīta viņas sūdzība par Komisijas 2005. gada 17. novembra
         lēmumu, kurā tās bērna kopšanas atvaļinājuma sākuma datums ir noteiks 2004. gada 8. novembrī. Turklāt prasītāja no jauna izvira
         tos pašus prasījumus, kurus tā izvirzīja lietā F‑18/06 Duyster/Komisija, proti, pirmkārt, atcelt Komisijas 2005. gada 17. novembra lēmumu, kurā tās bērna kopšanas atvaļinājuma sākuma datums
         ir noteiks 2004. gada 8. novembrī, otrkārt, samaksāt zaudējumu atlīdzību, tostarp lai atlīdzinātu ar minēto lēmumu nodarītos
         mantiskos zaudējumus un morālo kaitējumu
      
      Nolēmums Prasību noraidīt kā acīmredzami nepieņemamu. Katrs lietas dalībnieks sedz savus tiesāšanās izdevumus pats.
      
      Kopsavilkums
      1.      Tiesvedība – Procesuālo dokumentu pieņemamība – Vērtējums dokumenta iesniegšanas brīdī
      (Pirmās instances tiesas Reglamenta 114. pants)
      2.      Tiesvedība – “Lis pendens” izņēmums
      1.      Tāpat kā prasības pieņemamību nosaka tās iesniegšanas brīdī, arī citu procesuālo dokumentu, piemēram, dokumenta, ar kuru tiek
         izvirzīta iebilde par nepieņemamību, pieņemamību nosaka to iesniegšanas brīdī. Šāda interpretācija nodrošina tiesiskās drošības
         un tiesiskās paļāvības aizsardzības principu ievērošanu.
      
      (skat. 40. punktu)
      Atsauces
      Tiesa: 1984. gada 27. novembris, 50/84 Bensider u.c./Komisija, Recueil, 3991. lpp., 8. punkts.
      
      Pirmās instances tiesa: 2001. gada 8. oktobris, T‑236/00 R II Stauner u.c./Parlaments un Komisija, Recueil, II‑2943. lpp., 49. punkts; 2003. gada 9. jūlijs, T‑219/01 Commerzbank/Komisija, Recueil, II‑2843. lpp., 61. punkts.
      
      2.      Prasība, kurā, pamatojoties uz tiem pašiem pamatiem kā agrāk celtajā prasībā, ir vieni un tie paši lietas dalībnieki un kurai
         ir viens un tas pats mērķis, ir jānoraida kā nepieņemama.
      
      (skat. 47. punktu)
      Atsauces
      Tiesa: 1985. ada 19. septembris, 172/83 un 226/83 Hoogovens Groep/Komisija, Recueil, 2831. lpp., 9. punkts; 1988. gada 22. septembris, 358/85 un 51/86 Francija/Parlaments, Recueil, 4821. lpp., 12. punkts.
      
      Pirmās instances tiesa: 2007. gada 14. jūnijs, T‑68/07 Landtag Schleswig‑Holstein/Komisija, Krājumā nav publicēts, 16. punkts.